حەسەن ڕەستگار

حەسەن ڕەستگار ناسراو بە مەلا حەسەن (لەدایکبووی ١٩٣٥ لە شەکربەگ، مەھاباد) سیاسەتوانێکی کوردە کە وەکوو ئەندامی باڵای حیزبی دێموکراتی کوردستانی ئێران چالاکی کردووە.

 ژیاننامە 
حەسەن ڕەستگار لە ساڵی ١٩٣٥ لە گوندی شەکربەگ لە شارستانی مەھاباد لەدایک بووە. ئەو دیپلۆمی وێژەی لە مەھاباد وەرگرتووە و
بەکالۆریۆسەکەی لە کۆلێژی ئاداب لە شاری سلێمانی تەواو کردووە. لە ساڵی ١٩٥٨ دەبێت بە ئەندامی حیزبی دێموکراتی کوردستانی ئێران. ئەو ھەر لە سەرەتای لاوێتییەوە دەخرێتە بەندیخانە و لەگەڵ کەسایەتییە دیارە سیاسییەکان وەکوو غەنی بلووریان، جەلیل گادانی و سەرکردە ئۆپۆزسیۆنەکانی ئێران لە بەندیخانەدا بووە. لە حیزبی دێموکراتدا بەرپرسیارێتیی کۆمیتەی شارستانەکانی سەردەشت، سنە و کرماشانی پێدەدرێت. ئەو بەرپرسی کلاسی سیاسیی حیزب بووە، ھەروەھا بەرپرسی تەشکیلاتی حیزب لە دەفتەری سیاسی و کۆمیسیۆنی کۆمەڵایەتی بووە. ئەو لە ساڵی ٢٠٢٣، لە شەش ئەڵقەدا لەگەڵ بەرنامەی پەنجەمۆر، بیرەوەرییەکانی ژیانی خۆی گێڕایەوە.

 سەرچاوەکان 

پۆل:زیندووان
پۆل:لەدایکبووانی ١٩٣٥
پۆل:خەڵکی مەھاباد
پۆل:سیاسەتوانانی کورد
پۆل:سیاسییەکانی حیزبی دێموکراتی کوردستانی ئێران
پۆل:سیاسییەکانی حیزبی دێموکراتی کوردستان